CELEX: 32005D0506
Language: el
Date: 2005-07-14 00:00:00
Title: 2005/506/EK: Απόφαση της Επιτροπής, της 14ης Ιουλίου 2005, για τροποποίηση της απόφασης 99/120/ΕΚ όσον αφορά την προσθήκη μιας εγκατάστασης στην Αλβανία στους προσωρινούς πίνακες εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές εντέρων ζώων [κοινοποιηθείσα υπό τον αριθμό Ε(2005) 2657]   (Κείμενο που παρουσιάζει ενδιαφέρον για τον ΕΟΧ)

15.7.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 184/68
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 14ης Ιουλίου 2005
   για τροποποίηση της απόφασης 99/120/ΕΚ όσον αφορά την προσθήκη μιας εγκατάστασης στην Αλβανία στους προσωρινούς πίνακες εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές εντέρων ζώων
   [κοινοποιηθείσα υπό τον αριθμό Ε(2005) 2657]
   (Κείμενο που παρουσιάζει ενδιαφέρον για τον ΕΟΧ)
   (2005/506/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών πινάκων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), και ιδίως το άρθρο 2 παράγραφος 4,
   Εκτιμώντας τα ακόλουθα:
   
               (1)
            
            
               Η απόφαση 1999/120/ΕΚ της Επιτροπής, της 27ης Ιανουαρίου 1999, για την κατάρτιση προσωρινών πινάκων εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές εντέρων ζώων (2) παραθέτει προσωρινούς πίνακες εγκαταστάσεων σε τρίτες χώρες από τις οποίες τα κράτη μέλη επιτρέπεται να εισάγουν έντερα ζώων.
            
         
               (2)
            
            
               Η Αλβανία γνωστοποίησε την επωνυμία μίας εγκατάστασης παραγωγής εντέρων ζώων, η οποία, όπως βεβαιώνουν οι αρμόδιες αρχές, συμμορφώνεται με τους κοινοτικούς κανόνες.
            
         
               (3)
            
            
               Επομένως, η εν λόγω εγκατάσταση πρέπει να περιληφθεί στον κατάλογο που καταρτίστηκε με την απόφαση 1999/120/ΕΚ.
            
         
               (4)
            
            
               Καθώς στην εν λόγω εγκατάσταση δεν έχουν ακόμα διεξαχθεί επιτόπιες επιθεωρήσεις, οι εισαγωγές από αυτήν δεν πρέπει να είναι επιλέξιμες για μειωμένους φυσικούς ελέγχους δυνάμει της οδηγίας 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (3).
            
         
               (5)
            
            
               Επομένως, η απόφαση 1999/120/ΕΚ πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 1999/120/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση εφαρμόζεται από τις 22 Ιουλίου 2005.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 14 Ιουλίου 2005.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
            Μέλος της Επιτροπής
         
      
   
   
      (1)  ΕΕ L 243 της 11.10.1995, σ. 17· απόφαση όπως τροποποιήθηκε τελευταία από την οδηγία 2004/41/ΕΚ του Ευρωπαϊκού Κοινοβουλίου και του Συμβουλίου (ΕΕ L 157 της 30.4.2004, σ. 33)· διορθωτικό στην ΕΕ L 195 της 2.6.2004, σ. 12.
   
      (2)  ΕΕ L 36 της 10.2.1999, σ. 21· απόφαση όπως τροποποιήθηκε τελευταία από την πράξη προσχώρησης του 2003.
   
      (3)  ΕΕ L 24 της 30.1.1998, σ. 9· οδηγία όπως τροποποιήθηκε τελευταία από τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (ΕΕ L 165 της 30.4.2004, σ. 1)· διορθωτικό στην ΕΕ L 191 της 28.5.2004, σ. 1.
   
      ΠΑΡΑΡΤΗΜΑ
      Στο παράρτημα προστίθεται το ακόλουθο κείμενο:
      
         «País: Albania/Země: Albánie/Land: Albanien/Land: Albanien/Riik: Albaania/Χώρα: Αλβανία/Country: Albania/Pays: Albanie/Paese: Albania/Valsts: Albānija/Šalis: Albania/Ország: Albánia/Pajjiż: L-Albanija/Land: Albanië/Państwo: Albania/País: Albânia/Krajina: Albánsko/Država: Albanija/Maa: Albania/Land: Albanien
         
                     1
                  
                  
                     2
                  
                  
                     3
                  
                  
                     4
                  
                  
                     5
                  
               
                     1.7.2005
                  
                  
                     Ital Casing
                  
                  
                     Korcë
                  
                  
                     Korcë
                  
                  
                     1
                  
               
                     1.
                  
                  
                     Εξαιρουμένων των εντέρων, από το δωδεκαδάκτυλο μέχρι το ορθόν, βοοειδών κάθε ηλικίας, ή των προϊόντων που παράγονται από αυτά, όπως προβλέπεται από τον κανονισμό (ΕΚ) αριθ. 999/2001. Η εξαίρεση αυτή δεν εφαρμόζεται στα προϊόντα που προέρχονται από ζώα που έχουν γεννηθεί, εκτραφεί χωρίς διακοπή και σφαγεί στην Αργεντινή, στην Αυστραλία, στη Βραζιλία, στη Χιλή, στην Κόστα Ρίκα, στη Νέα Ζηλανδία, στη Νικαράγουα, στον Παναμά, στην Παραγουάη και στην Ουρουγουάη.»